ДРАГО БРАНКОВИЋ

А

кадемик проф. др Драго Бранковић рођен је 6. маја 1945. у селу Јошавка, општина Чели­нац. Основну школу завршио је у Челинцу, а учи­тељ­ску у Бањој Луци. Дипломирао је 1973. на Фи­ло­зофском фак­ул­те­ту (пе­­да­го­ги­ја–пси­хологија) у Са­ра­јев­у. Пост­дипломске студије завршио је на истом фа­кул­те­ту 1988. године. Докторску тезу *Развој­ни то­кови и до­мети дидактичких теорија* од­бра­нио је 1994. на Фи­ло­зоф­ском факултету у Но­вом Саду.

Радио је као учитељ, помоћник ди­ректора основ­не школе, просвјетни савјетник. По ос­нивању Фи­ло­зофског факултета у Бањој Луци изабран је за до­цента (16. септембра 1994), ванредног (13. јула 1999) и ре­дов­ног професора (26. октобра 2004) за предмет Општа педагогија. Изводио је све об­лике на­ставно-научног процеса из предмета Општа педа­гогија I, Ме­тодологија пе­да­гошких истраживања, савремених токова у педа­гогији и Ме­тодологија на­учног рада. Био је гостујући професор на фило­зофским фа­кул­тетима у Пе­трињи и Источном Сарајеву, водитељ интер­на­цио­налних пост­дип­ломских студија (Бања Лука – Сарајево – Гетеборг) Су­пер­­визија у со­ци­јал­ном раду и одговорни наставник на модулу Педагошки модели и су­пер­ви­зи­ја. На сту­дијским боравцима у Шведској, Финској, САД, Италији, Бу­гар­ској, Пољ­ској, Аустрији, упознао се са обра­зовним системима ових земаља. Био је ментор у изради већег броја докторских дисертација, магистарских и специ­јали­сти­чких радова из педагогије. До сада је објавио ви­ше научних мо­нографија, књи­га, научних и стручних радова, те кри­ти­чких осврта и при­ка­за. Уни­вер­зитет у Бањој Луци додијелио му је, 2016. го­дине, звање професор емеритус.

На Филозофском факултету у Бањој Луци радио је на оснивању више сту­диј­­ских одсјека (педагогија, учитељске студије, журналистика, социјални рад и предшколско васпитање), вршио је дужност водитеља више студијских од­­сјека, био продекан (1995–1999) и декан (1999–2016), те члан и пред­сјед­­­ник Савјета Универзитета у Бањој Луци. Вишегодишњи је члан редакција пе­да­гошког часописа „Наша школа”, „Збор­­­ника Института за педагошка истра­­живања” у Београду и часописа „Со­ци­­јал­на мисао”.

Биран је, 17. фебруара 2007, за првог ино­стра­ног члана Српске академије образовања у Београду. За дописног члана Ака­де­мије наука и умјетности Републике Српске изабран је 5. септембра 2008, а за ре­дов­ног 21. децембра 2012. године. Секретар је Академијиног Одјељења друштвених наука (од 2016) и члан Предсједништва АНУРС-а, предсједник Одбора за издавачку дје­­латност, члан Финансијског одбора, Комисије за програмску дјелатност Га­ле­рије АНУРС-а, Одбора за високо образовање и Одбора за филозофско-пе­да­гошке и социолошке науке, те члан Уређивачког одбора, Извршног одбо­ра Уређивачког одбора и Централне редакције *Енциклопедије Републике Српске* и уредник Стручне редакције за образовање ЕРС.

Важнији радови: *Теоријска схва­та­ња од­носа педа­го­ги­је и кибернетике*, Ра­­до­ви Филозофског факултета 1–2 (Бања Лука 1998); *Педагошке теорије* (Научне основе и развојни токови), Бања Лука 1999, 2001, 2004, 2010; *Интер*­*активно учење* I, II, IIIи IV, Бања Лука 2000; *Наука и кон­ти­ну­и­тет срп­*­*ске ду­*­*хов­нос­ти*, Наука и образовање – битни чиниоци српске ду­хов­но­сти, Бања Лука 2001; *Ем­пи­ријски приступ кон­сти­ту­и­са­њу посебних педа*­*го*­*шких тео*­*рија*, Збор­ник Института за пе­да­гош­ка ис­тра­жи­ва­ња 33 (Београд 2001); *Ос­но­ви државног уређења и школско законодавство*, Бања Лу­ка 2003; *Методика информатичког образовања са основима ин­фор­ма­ти­ке*, Ба­ња Лу­ка – Београд 2003; *Основи пе­дагогије*, Бања Лука 2004, 2006; *Антиномије у пе­да­го­шким схва­тањима друге половине ХХ вијека*, Југословенска пе­да­го­ги­ја дру­­га по­ло­вина 20. вијека, Београд–Ужи­це 2004; *Ин­о­ва­ци­је у уни­вер­зи­тет­ској настави* *(поучавање – учење – самоучење)*, Ба­ња Лу­ка 2005; *Раз*­*ра*­*бот*­*ка методики информационного образо­вания*, Уп­­рав­ле­ние и власть,Вы­пуск 3 (Минск 2005); *Хо­лис­тич­ко схватање процеса формирања моралне лич*­*ности*, Паи­сиеви четенија (ези­кознание), Научни трудове, том 44, кн. 1 сб. А, Пловдив 2006; *Супервизија и менаџмент у социјалном раду*, Бања Лу­ка – Сарајево – Гетеборг 2007; *Ста­ње и пер­спек­тиве развоја педагошке науке у Републици Српској*, Наша шко­ла 3–4 (Бања Лука 2009); *Pe­dagoške osnove savremenog modela post­dip­lom­skih studija u socijalnom radu* *(su­pervizija i menadžment)*, Banja Luka – Sarajevo – Ge­te­borg 2011; *Development of a con*­*tem*­*porary mo­del of postgraduate stu­dies as part of a donor project*, Banja Luka – Sara­jevo – Ge­te­borg 2011; *The role of aca­de­­mic communiti in sti­mulating innovativity and de­ve­lopment*, El papel del mun­­­do academico en la so­ciedad del futuro, Barcelona 2011; *Informal Youth Violence*, 2nd In­ter­na­tional conference on Ec­onomic, Education and Me­nag­ment, Scanghai 2012; *Васпи*­*тање и слободно вријеме*, Бања Лука 2017; *Upbringing and edu­ca­tion in free time*, Inova Education, Novi Sad 2017.